 Apstiprināts

AS ,,Daugavpils satiksme”

Iepirkuma komisijas sēdē

2016.gada 11. novembrī

**Iepirkuma identifikācijas Nr**.:ASDS/2016/71/KF

**Nosaukums:**„Daugavpils pilsētas tramvaju līnijas pārbūve posmos Vienības iela - Stacijas iela, Parādes iela - Cietoksnis un 18.Novembra un Ventspils ielu krustojumā”

A un B daļa

**Atbildes Nr.28**

**uz ieinteresēto piegādātāju jautājumiem**

1. *Jautājums*

Lūdzam precizēt vai paredzamo darbu apjomā ietilpst pastāvīgas strāvas tīkls, transformatori, taisngrieži un pārējais elektrotehniskais aprīkojums saskaņā ar SP-10? Projektā dokumentācijā ir iekļauta mape “Tehniskā shēma pieslēgums no SP10”, bet Pasūtītāja apjomos tā nav. Lūdzam Pasūtītāju skaidrot radušos situāciju.

*Atbilde uz 1. jautājumu*

Pievienotajai tehniskajai shēmai ir informatīvs raksturs, tā neattiecas un neietilpst dotajā projektā. Lūgums vadīties pēc darbu apjomiem.

1. *Jautājums*

Iepirkuma dokumentācijā attiecībā uz Finanšu piedāvājuma sagatavošanu ir norādīts par lokālajām tāmēm. Lūdzam pasūtītāju precizēt vai kopsavilkums ir jāsagatavo Pretendentam vai to nav nepieciešams iesniegt?

*Atbilde uz 2. jautājumu*

Finanšu piedāvājums jāsagatavo atbilstoši Iepirkuma nolikuma 4.5.1. punktā noteiktai kārtībai: Finanšu piedāvājumu sagatavo un iesniedz atbilstoši Nolikumam pievienotajām piedāvājuma finanšu piedāvājuma formām (Līgumcenas sadalījums atbilstoši Veicamo būvdarbu saraksta pozīcijām - darbu daudzumu sarakstam saskaņā ar Pielikumu Nr.8). Finanšu piedāvājumā norāda kopējo cenu, par kādu tiks izpildīti Būvdarbi, kas norādīti Pielikumā Nr.8, visā iepirkuma līguma darbības laikā. Līgumcenā ir jāiekļauj arī visas nodevas un nodokļi, izņemot PVN.

1. *Jautājums*

Pasūtītāja atbildē Nr. 3 uz ieinteresēto piegādātāju jautājumiem 2016.gada 25.oktobrī ir rakstīts: Būvprojektā visas sliežu ceļu pārmijas paredzētas izbūvēt uz dzelzsbetona gropjplātnēm, savukārt, Pasūtītāja precizētajos darbu daudzumu sarakstos ,,A'' un ,,B'' daļai, Darbu apjomu sarakstā Nr.1-12. punktos: 3.10., 3.11. un  Darbu apjomu sarakstā Nr.2-2. punktos: 3.9., 3.10. ir rakstīts – “Sliežu ceļu izbūve uz antiseptētiem ozolkoka gulšņiem ar epīru 1680g/km, ieskaitot gulšņus, sliedes, montāžas materiālus un sliežu metināšanu (viens sliežu ceļš)”. Lūdzam pasūtītāju veikt labojumus darbu daudzumu sarakstos ,,A'' un ,,B'' daļu attiecīgajās pozīcijās.

*Atbilde uz 3. jautājumu*

Sliežu ceļa izbūve uz dzelzsbetona gropjplātnēm un seguma plātnēm būvprojektā paredzēta krustojumu zonās, pārbrauktuvēs, pieturvietu zonā u.c., tai skaitā pārmiju zonā. Posmos starp dzelzsbetona plātnēm, sliežu ceļu, atbilstoši akceptētajam būvprojektam, paredzēts izbūvēt uz antiseptētiem ozolkoka gulšņiem. Precīzu dzelzsbetona plātņu novietojumu lūgums skatīt rasējumos SC-1 līdz SC-13 "Vertikālais un horizontālais plānojums".

1. *Jautājums*

Lūdzam Pasūtītāju precizēt vai konkursa nolikuma punktā 4.2.2. minētā izziņa par summu 500 000 EUR ir jāiesniedz par katru konkursa daļu (A un B), vai šī summa paredzēta par abām iepirkuma daļām kopā?!

*Atbilde uz 4. jautājumu*

# Iepirkuma nolikuma 4.2.2. punktā noteiktais Kredītiestādes apliecinājums par Pretendentam pieejamiem brīvajiem naudas līdzekļiem vai kredītlīniju ne mazāka par EUR 500 000 ir paredzēta par abām iepirkuma daļām kopumā.

1. *Jautājums*

Vai par konkursa nolikuma 4.2.5. punktam atbilstošu dokumentu tiks uzskatīta Pretendenta parakstīta izziņa vai ir nepieciešama Apdrošināšanas sabiedrības apliecināta izziņa?

*Atbilde uz 5. jautājumu*

Iepirkuma nolikuma 4.2.5.punktā ir noteikts, ka jāiesniedz Pretendenta apliecināta izziņa, ka Pretendents pēc iepirkuma līguma parakstīšanas un pirms Būvdarbu sākšanas datuma veiks būvobjekta būvniecības un montāžas darbu visu risku apdrošināšanu piedāvājuma līgumcenas apmērā, kā arī vispārējās civiltiesiskās atbildības apdrošināšanu 10 % (desmit procentu) apmērā no piedāvājuma līgumcenas.

1. *Jautājums*

Vai pēc konkursa nolikuma 3.3.4. punkta nosacījuma par darbu realizāciju pilsētvides apstākļos, par atbilstošiem tiks uzskatīti projekti, kas veikti apdzīvotās vietās ar ciemu un pagastu statusu?

*Atbilde uz 6. jautājumu*

Tā kā transporta vai inženiertīklu būvniecība pilsētvidē ir komplicētāka nekā lauku apvidū (apbūves, iedzīvotāju, transporta un esošo inženiertīklu un transporta tīklu koncentrācijas dēļ), par pilsētvidi tiek uzskatītas apdzīvotas vietas, kas kā pilsētas ir definētas Administratīvo teritoriju un apdzīvoto vietu likumā.